3. ลักษณะการประกอบธุรกิจ

  (1) ประวัติความเป็นมา

ประเทศไทยเป็นประเทศเกษตรกรรม ประชากรส่วนใหญ่ประกอบอาชีพทางด้านเกษตรกรรมเป็นหลัก
อันได้แก่การเพาะปลูกและเลี้ยงสัตว์ ในการเพาะปลูกพืชนั้น ปัจจัยสำคัญพื้นฐาน ประกอบด้วย ดิน
น้ำ อากาศ และธาตุอาหารในดิน แต่การเพาะปลูกพืชเป็นระยะยาวและต่อเนื่องในผืนดินเดียวกัน
ย่อมทำให้ธาตุอาหารในดินสูญเสียไป เนื่องจากได้ถูกพืชดูดซึมติดไปกับผลผลิต

ดังนั้น หากเกษตรกรต้องการให้ผลผลิตที่เพาะปลูก มีปริมาณมากและคุณภาพดี
เป็นที่ต้องการของตลาดทั้งภายในและต่างประเทศ จึงจำเป็นต้องนำความรู้ทางการเกษตรที่ทันสมัย
อีกทั้งวิธีการบริหารและจัดการที่ดีมาใช้
นอกจากนี้เกษตรกรจะต้องเพิ่มธาตุอาหารเพื่อคืนความอุดมสมบูรณ์ให้กับดิน ซึ่งได้แก่การใส่
“ปุ๋ยเคมี” ดังนั้น ปุ๋ยเคมี จึงนับว่าเป็นปัจจัยสำคัญในการเพิ่มผลผลิต
การใช้ปุ๋ยเคมีที่ถูกต้องอย่างมีประสิทธิภาพนั้น จะต้องใช้ให้ ถูกสุตร ถูกอัตราส่วน ถูกเวลา
และถูกวิธี

บริษัท ไทยเซ็นทรัลเคมี จำกัด (มหาชน) เป็นบริษัทผู้ ผลิตและจำหน่ายปุ๋ยเคมีมาเป็นเวลายาวนาน
รัฐบาลไทยโดยกระทรวงการคลังได้ร่วมทุนกับภาคเอกชน อันประกอบด้วย บริษัท ศรีกรุงวัฒนา
จำกัด และบริษัท โซจิทซึ คอร์ปอเรชั่น (เดิมคือ บริษัท นิชโช อิวาย คอร์ปอเรชั่น จำกัด)
และบริษัท เซ็นทรัลกล๊าส จำกัด (ปัจจุบัน เป็นที่ปรึกษาทางวิชาการและเทคนิค ของบริษัท)
ประเทศญี่ปุ่น ก่อตั้งบริษัท ไทยเซ็นทรัลเคมี จำกัด ขึ้นเมื่อวันที่ 6 มีนาคม 2516
ด้วยเงินทุนจดทะเบียนเริ่มแรก 120 ล้านบาท
ซึ่งต่อมาบริษัทฯได้เข้าจดทะเบียนในตลาดหลักทรัพย์แห่งประเทศไทย เมื่อเดือนตุลาคม 2534
ด้วยทุนจดทะเบียน 700 ล้านบาท และในปี 2536 บริษัทฯได้แปรสภาพเป็น “บริษัทมหาชน”
ด้วยทุนจดทะเบียนทั้งสิ้น 2,000 ล้านบาท

  (2) ลักษณะการประกอบธุรกิจ

บริษัท ไทยเซ็นทรัลเคมี จำกัด (มหาชน) เป็นผู้ผลิตปุ๋ยเคมีเพื่อจำหน่ายที่ใหญ่ที่สุดในประเทศไทย
บริษัทฯ มีโรงงานขนาดใหญ่ที่ทันสมัย และได้มาตรฐาน 2 แห่ง โรงงานแห่งแรก
ตั้งอยู่ที่อำเภอพระสมุทรเจดีย์ จังหวัดสมุทรปราการ และโรงงานแห่งที่ 2 ตั้งอยู่ที่ อำเภอนครหลวง
จังหวัดพระนครศรีอยุธยาโดยมีกำลังการผลิตปุ๋ยปีละ 850,000 เมตริกตันและ 350,000 เมตริกตัน
ตามลำดับ รวมกำลังการผลิตทั้งสิ้นปีละ 1.2 ล้านเมตริกตัน

บริษัทฯ สามารถผลิตปุ๋ยเคมีที่มีคุณภาพได้มาตรฐานทัดเทียมกับปุ๋ยนำเข้าจากต่างประเทศ
ซึ่งประกอบด้วยธาตุอาหารหลัก คือ ไนโตรเจน (N), ฟอสฟอรัส (P₂O₅), โพแทส (K₂O)
และธาตุอาหารรอง เช่น แมกนีเซียม (MgO), กำมะถัน (S) เป็นต้น
นอกจากนี้ยังมีธาตุอาหารเสริม เช่น โบรอน (B) อีกด้วย ซึ่งจะทำให้พืชเจริญงอกงามมีผลผลิตดี
ปริมาณและคุณภาพสูง อนึ่ง ปุ๋ยเคมี “ ตราหัววัว-คันไถ” ที่บริษัทฯ
ผลิตมีคุณภาพตามที่ได้ขึ้นทะเบียนไว้กับกระทรวงเกษตรและสหกรณ์ และเป็นที่นิยม
แพร่หลายในพื้นที่เกษตรกรรมทั่วประเทศมานานกว่า 40 ปี
การใช้ปุ๋ยเคมีให้ถูกวิธีในช่วงระยะเวลาที่เหมาะสม
จะช่วยทำให้ผลผลิตสูงและมีคุณภาพเป็นที่ต้องการของตลาด อีกทั้งทำให้ต้นทุนการผลิตลดลง
เพิ่มพูนรายได้ให้กับเกษตรกรไทย และก่อให้เกิดผลดีแก่เศรษฐกิจโดยรวมของประเทศอีกด้วย

นอกจากนี้ โรงงานของบริษัทฯ ที่อำเภอพระสมุทรเจดีย์ จังหวัดสมุทรปราการ
ยังมีคลังสินค้าสามารถเก็บวัตถุดิบได้ 100,000 เมตริกตัน พร้อมทั้งมีท่าเรือขนาดใหญ่ที่มีความยาว
310 เมตร หน้าท่าลึก 27 ฟุต สามารถเทียบเรือเดินสมุทรขนาดใหญ่ 20,000-25,000 เมตริกตัน
ได้พร้อมกัน 2 ลำและขนถ่ายวัตถุดิบได้ถึงวันละ 6,000 เมตริกตัน ทั้งยังใช้ก๊าซธรรมชาติ
(Natural Gas) ที่มีต้นทุนต่ำและก่อมลภาวะน้อยกว่า เป็นเชื้อเพลิงแทนน้ำมันเตา
อันเป็นสาเหตุทำให้เกิดภาวะโลกร้อน

สำหรับโรงงานที่อำเภอนครหลวง จังหวัดพระนครศรีอยุธยา
มีคลังสินค้าที่สามารถเก็บวัตถุดิบได้90,000 เมตริกตัน นอกจากนี้ยังมีท่าเรือที่มีความยาว 189
เมตร หน้าท่าลึก 10 เมตร ( 30 ฟุต) สามารถเทียบเรือขนถ่ายสินค้าขนาด 500 – 2,500
เมตริกตัน ได้พร้อมกัน 3 ลำ ตลอดจนขนถ่ายวัตถุดิบและขนถ่ายสินค้านำเข้าต่างๆได้วันละ 4,000
เมตริกตัน

ปัจจุบัน บริษัทฯ ได้ผลิต “ปุ๋ยพลังสอง” ซึ่งเป็นเทคโนโลยีเฉพาะ
ที่ทันสมัยและเป็นแห่งแรกในประเทศไทย คือ ขบวนการผลิตปุ๋ย ครั้งละ 1 กระสอบ
ในส่วนการควบคุมคุณภาพสินค้า บริษัทฯได้รับการรับรองมาตรฐานสากล ISO/IEC 17025:2005
ซึ่งมั่นใจได้ว่าค่าธาตุอาหารของปุ๋ยเคมี มีคุณภาพและได้มาตรฐานสากล

การประกอบธุรกิจของปีที่ผ่านมา

ปี 2555 นับเป็นอีกปีที่ บริษัทไทยเซ็นทรัลเคมี ประสบความสำเร็จในการดำเนินธุรกิจ
โดยผลการดำเนินงานในปี 2555 บริษัทฯสามารถสร้างรายได้รวมเป็นมูลค่า 16,135
ล้านบาทเพิ่มขึ้นจากผลประกอบการในปีที่ผ่านมาเป็นจำนวน 1,672 ล้านบาท หรือคิดเป็นร้อยละ 12
การเพิ่มขึ้นของรายได้รวมเกิดจากตลาดและราคาปุ๋ยเคมีกลับมามีเสถียรภาพและบริษัทฯจัดกิจกรรมทางการตลาดและส่งเสริมการขายเพื่อเพิ่มส่วนแบ่งทางการการตลาดควบคู่กันไป
ทั้งนี้ความต้องการปุ๋ยเคมีของประเทศไทยโดยรวมไม่เปลี่ยนแปลง
และมีความต้องการลดลงในบางกลุ่มการใช้เช่นยางพารา ในขณะเดียวกัน
บริษัทฯมีต้นทุนขายและบริการจำนวน 14,028 ล้านบาท เพิ่มขึ้นจากปีที่ผ่านมาจำนวน 1,271
ล้านบาท หรือคิดเป็นร้อยละ 10
ต้นทุนขายและบริการเพิ่มขึ้นนี้ผันแปรตามจำนวนปริมาณการขายที่เพิ่มขึ้น
ในส่วนของค่าใช้จ่ายที่เกิดขึ้นจากการขายและบริหารจัดการในปีนี้ บริษัทฯ มีค่าใช้จ่ายเกิดขึ้น 432
ล้านบาท เพิ่มขึ้นจากปีที่ผ่านมา 76 ล้านบาทหรือคิดเป็นร้อยละ 21
การเพิ่มขึ้นของค่าใช้จ่ายส่วนใหญ่เกิดจาก
ค่าใช้จ่ายในการส่งเสริมการขายและการส่งมอบสินค้าที่เพิ่มขึ้นเพื่อรองรับการแข่งขันในตลาดปุ๋ยเคมี
ส่วนค่าใช้จ่ายอื่นๆนั้น บริษัทฯ
ระมัดระวังและควบคุมการใช้อย่างรัดกุมตามแผนธุรกิจและงบประมาณที่วางไว้
โดยเฉพาะดอกเบี้ยจ่ายสามารถควบคุมให้ลดลงเมื่อเทียบกับปีที่ผ่านมาทั้งสิ้น 31 ล้านบาท
หรือคิดเป็นร้อยละ 60 จากปัจจัยข้างต้นส่งผลให้ผลประกอบการของบริษัทฯมีกำไรสุทธิจำนวน
1,437 ล้านบาท หรือคิดเป็นร้อยละ 43

ด้วยอุตสาหกรรมปุ๋ยเคมีในปัจจุบันเริ่มมีการแข่งขันที่รุนแรงมากขึ้น ดังนั้น เพื่อให้มั่นใจได้ว่าบริษัทฯ
สามารถดำรงศักยภาพในการแข่งขันในอุตสาหกรรมนี้ได้อย่างต่อเนื่อง ฝ่ายจัดการของบริษัทฯ
จึงได้กำหนดนโยบายการดำเนินงานโดยแบ่งออกเป็น 2 แนวทางหลัก

นโยบายประการแรก
เป็นการมุ่งดำเนินการเพื่อให้กิจกรรมทางธุรกิจสามารถดำเนินเป็นได้ไปได้อย่างมีประสิทธิภาพและเกิดประโยชน์สูงสุดต่อองค์กร
โดยเฉพาะอย่างยิ่งการให้ความสำคัญกับกระบวนการผลิตปุ๋ยเคมี ส่งผลให้บริษัทฯ
มีศักยภาพในการผลิตปุ๋ยเคมีชนิดเม็ดได้มากถึงกว่าแปดแสนตัน
และให้ความสำคัญกับการส่งมอบสินค้าให้แก่ลูกค้าตรงตามเวลาและทันต่อความต้องการ รวมทั้ง
รักษาประสิทธิภาพอย่างต่อเนื่องในด้านกลยุทธ์ทางการตลาดและการส่งเสริมการขาย
ควบคู่ไปกับการให้ความสำคัญต่อการวิจัยและพัฒนาเพื่อสร้างผลิตภัณฑ์ที่ได้คุณภาพ

นโยบายสำคัญอีกประการหนึ่ง คือการเตรียมความพร้อมต่อการเปลี่ยนแปลงของปัจจัยภายนอก
อันได้แก่ ภาวะเศรษฐกิจถดถอย นโยบายภาครัฐ อัตราดอกเบี้ย
และความผันผวนของอัตราแลกเปลี่ยนค่าเงิน ตลอดจนภัยธรรมชาติ อย่างไรก็ตาม บริษัทฯ
ได้พยายามอย่างยิ่งที่จะลดระดับความเสี่ยงในส่วนที่จะส่งผลกระทบต่อต้นทุนสินค้า เช่น
นโยบายปริวรรตเงินตราต่างประเทศ การเพิ่มสภาพคล่อง การบริหารสินค้าคงคลัง
และการบริหารหนี้สิน เป็นต้น รวมถึงในส่วนที่จะส่งผลกระทบต่อความมั่นคงและยั่งยืนของธุรกิจบริษัท
ทั้งนี้เพื่อดำรงไว้ซึ่งผลประโยชน์สูงสุดของผู้ถือหุ้น

  (3) สัดส่วนรายได้ของบริษัทฯโครงสร้างรายได้และการถือหุ้นในบริษัทย่อย ตามตารางข้างล่างนี้

  3.1 โครงสร้างรายได้และการถือหุ้น (ณ 31 ธันวาคม 2555)

[TABLE]

หมายเหตุ : * ถือหุ้นทางตรงและทางอ้อม **ถือหุ้นทางอ้อม

  3.2 ลักษณะการประกอบธุรกิจของบริษัทย่อยและบริษัทร่วม

  บริษัทย่อย

+---------+----------------------------------------+------------------+
| บริษัท    | ลักษณะการทำธุรกิจ                         | ที่อยู่              |
+---------+----------------------------------------+------------------+
| บริษัท    | นำเข้าและจ                              | 581 หมู่ 4         |
| เอ็มซี    | ำหน่ายสารเคมีป้องกันกำจัดศัตรูพืชที่ใช้ในการเกษตร | นิคมอุตสาหกรรมบางปู |
| อะโก    | สาธารณสุขและปศุสัตว์ บริการผสม บรรจุ         | ซอย 12 ถนนสุขุมวิท  |
| ร-เคมิคัล | ตรวจสอบคุณภาพเคมีเกษตร                   | ตำบลแพรกษา       |
| จำกัด    | นโยบายการจ่ายเงินปันผล:                   | อำเภอเมือง        |
|         | ยังไม่มีนโยบายที่จะจ่ายเงินปันผล               | จังหวัดสมุทรปราการ  |
|         |                                        | 10280            |
+---------+----------------------------------------+------------------+
| บริษัท    | นำเข้าและจัดจำหน่าย                       | 184. ถนนราชวงศ์   |
| เอ็มซี    | เคมีภัณฑ์สำหรับอุตสาหกรรมต่างๆ มากมาย,       |                  |
| อิน      | สารละลายสำหรับอุตสาหกรรม                 | เขตสัมพันธวงศ์      |
| ดัสเทรียล | วัตถุดิบที่ใช้ในขบวนการปั่นทอ เม็ดพลาสติก        | กรุงเทพมหานคร     |
| เคมิคัล   |                                        | 10100            |
| จำกัด    | นโยบายการจ่ายเงินปันผล : ถ้ามีกำไรโดยทั่วไป   |                  |
|         | จะจ่ายเงินปันผล                           |                  |
+---------+----------------------------------------+------------------+
| บริษัท    | นำเข้าและจัดจำหน่าย วัตถุมีพิษ                | 180-184          |
| เอ็มซี    |                                        | ถนนราชวงศ์        |
| โซลเว้นท์ | นโยบายการจ่ายเงินปันผล : ถ้ามีกำไรโดยทั่วไป   | แขวงจักรวรรดิ      |
| จำกัด    | จะจ่ายเงินปันผล                           | เขตสัมพันธวงศ์      |
|         |                                        | กรุงเทพมหานคร     |
|         |                                        | 10100            |
+---------+----------------------------------------+------------------+
| บริษัท    | ดำเนินธุรกิจ                              | 822 ซอย 13 หมู่ที่ 4 |
| เอ็มซี    | การค้าเม็ดพลาสติกและมีโรงงานผลิตถุงในพลาสติก, | ถนนพัฒนา 1        |
| พลาสติก  | แผ่นชีท เป็นต้น                            | ตำบลแพรกษา       |
| จำกัด    |                                        | อำเ              |
|         | นโยบายการจ่ายเงินปันผล : ถ้ามีกำไรโดยทั่วไป   | ภอเมืองสมุทรปราการ |
|         | จะจ่ายเงินปันผล                           |                  |
|         |                                        | จังหวัดสมุทรปราการ  |
|         |                                        | 10280            |
+---------+----------------------------------------+------------------+
| บริษัท    | ดำเนินธุรกิจคลังเคมีอุตสาหกรรมชนิดเหลว        | 205              |
| เอ็น.    | เพื่อให้เช่าเก็บวัตถุดิบเคมีภัณฑ์เหลว             | อา               |
| ไอ.     | ที่ใช้ในโรงงานอุตสาหกรรมทั่วไป               | คารยูไนเต็ดฟลาวมิลล์ |
| เอ็ม.    |                                        | ชั้น 8 ถนนราชวงศ์   |
| จำกัด    | นโยบายการจ่ายเงินปันผล:                   | เขตสัมพันธวงศ์      |
|         | ถ้ามีกำไรโดยทั่วไปจะจ่ายเงินปันผล             | กรุงเทพมหานคร     |
|         |                                        | 10100            |
+---------+----------------------------------------+------------------+
| บริษัท    | ดำเนินธุรกิจนำเข้า ส่งออกและจัดจำหน่ายปุ๋ย      | 180-184          |
| เ       | เคมีเกษตร ผลิตภัณฑ์เคมี โลหะ เป็นต้น          | ถนนราชวงศ์        |
| ซ็นทราปิค | นโยบายการจ่ายเงินปันผล: ไม่มี               | เขตสัมพันธวงศ์      |
| (ประ    |                                        | กรุงเทพมหานคร     |
| เทศไทย) |                                        | 10100            |
| จำกัด    |                                        |                  |
+---------+----------------------------------------+------------------+

บริษัทร่วม

+---------+----------------------------------------+------------------+
| บริษัท    | ลักษณะการทำธุรกิจ                         | ที่อยู่              |
+---------+----------------------------------------+------------------+
| บริษัท    | ตัวแทนในการจำหน่ายสินค้าเคมีภัณฑ์ finishing   | 180-184          |
| เ       | ของบริษัท ซอมเมอร์ (Sommer)               | ถนนราชวงศ์        |
| มโทรแทน |                                        | เขตสัมพันธวงศ์      |
| จำกัด    | บริษัท เอฟ.จี.แอล. (FGL) จากประเทศอิตาลี    | กรุงเทพมหานคร     |
|         | (สำหรับงานน้ำ)                           | 10100            |
|         |                                        |                  |
|         | นโยบายการจ่ายเงินปันผล:                   |                  |
|         | ถ้ามีกำไรโดยทั่วไปจะจ่ายปันผล                |                  |
+---------+----------------------------------------+------------------+